Συντεταγμένες: 38°1′53″N 23°49′40″E﻿ / ﻿38.03139°N 23.82778°E﻿ / 38.03139; 23.82778

Τα **βόρεια προάστια** των Αθηνών είναι συγκρότημα δήμων και διάσπαρτων συνοικιών που αναπτύσσονται στη βόρεια και στην βορειοανατολική οικιστική τάση των Αθηνών, με κατεύθυνση προς τη βορειοανατολική Αττική. Ιστορική έδρα των βορείων προαστίων είναι η πόλη της Κηφισιάς και των βορειοανατολικών το Χαλάνδρι. Η βόρεια τάση παραδοσιακά κινείται στον άξονα Ψυχικού-Εκάλης, ενώ η βορειοανατολική στον άξονα Θρακομακεδόνες-Παπάγου-Διόνυσο. Σύγχρονο αστικό κέντρο της βόρειας τάσης αποτελεί το Μαρούσι, ενώ κόμβος της βορειοανατολικής είναι η Αγία Παρασκευή. Αστικό κέντρο των υπερβορείων προαστίων, επέκταση της βόρειας τάσης, αποτελεί ο Άγιος Στέφανος, ενώ έδρα της βόρειας μεσογαίας, επέκτασης της βορειοανατολικής τάσης, είναι η πόλη της Παλλήνης. Το συγκρότημα είναι γνωστό ως Ζώνη Β, της οποίας σύγχρονο μητροπολιτικό κέντρο είναι η αναπτυσσόμενη πόλη του Αμαρουσίου. Το συγκρότημα Β απεικονίζεται στους χάρτες με πράσινο χρώμα. Στην βόρεια πλευρά κατοικούν συνήθως οικογένειες των μεγάλων εισοδηματικών στρωμάτων.

Μελετώντας τη ζώνη ως συμπαγές συγκρότημα που καλύπτει τη βορειοανατολική πεδιάδα των Αθηνών, η περιοχή οριοθετείται από τον Κηφισό-Πάρνηθα-Πεντέλη και Υμηττό, εσωκλείοντας τους δήμους Νέας Ιωνίας-Μεταμόρφωσης-Ηρακλείου-Εκάλη-Πεντέλης-Αγίας Παρασκευής και Παπάγου, ζώνη που είναι γνωστή ως "Βορειοανατολική Αθήνα". Μελετώντας το συγκρότημα με τα σύγχρονα δεδομένα ως Ζώνη Β των Αθηνών-Αττικής, το συγκρότημα απαρτίζεται από τους δήμους και κοινότητες που κινούνται με κετεύθυνση προς και γύρω από το Πεντελικό Όρος. Η κεντρική πεδιάδα οριοθετείται από τα Τουρκοβούνια-Πάρνηθα-Πεντέλη-Υμηττό και οι δύο οικιστικές τάσεις επεκτείνονται προς τη βορειοανατολική και την ανατολική Αττική. Η πρώτη επέκταση καλύπτει το συγκρότημα του Αγίου Στεφάνου και η δεύτερη το συγκρότημα της Παλλήνης. Το τελευταίο αποσπάται σταδιακά από τα παραδοσιακά μεσόγεια έπειτα από προσανατολισμός του στη Μαραθώνιας Αναπτυξιακής και τη συμμετοχή στον ΣΠΑΠ, κινούμενη προς την Πεντέλη και το Μαραθώνα που παραδοσιακά ανήκουν στη ζώνη της βορειοανατολικής Αττικής. Οι δήμοι δε που βρίσκονται σε κοντινή ακτίνα με το Δήμο Αθηναίων, όπως το Γαλάτσι, εξυπηρετούνται ουσιαστικά από το άστυ των Αθηνών για τις ανάγκες τους, καθώς βρίσκονται στην πεδιάδα που οριοθετούν τα Τουρκοβούνια στα δυτικά.

Οι Θρακομακεδόνες στους πρόποδες της Πάρνηθας εμφανίζεται στη ζώνη Β ως το άκρο των βορείων προαστίων, μετά τη συγκοινωνιακή τους σύνδεση με την Κηφισιά (επέκταση Κύμης) ενώ η περιοχή είναι αποκλειστικής κατοικίας. Η περιοχή ενσωματώθηκε το 2010 με τον Δήμο Αχαρνών. Στην περιοχή κατοικούν άτομα μεσαίας και μεγάλης οικονομική τάξης ενώ χρόνο με τον χρόνο η περιοχή αναπτύσεται με την ανέγερση νέων κατοικιών. Η Λυκόβρυση και η Ανθούσα είναι οι δύο περιοχές των βορείων και βορειοανατολικών προαστίων αντίστοιχα που δεν έχουν γνωρίσει ακόμα την προσδοκώμενη ανάπτυξη. Η πρώτη λόγω αναστολής των χρήζοντων συγκοινωνιακών έργων και της προσπάθειας εκμετάλλευσης της φθηνής μέχρι στιγμής γης και των καταπατημένων δασών από φτωχούς μικροαστούς. Η δεύτερη καθώς βρίσκεται εκτός λεκανοπεδίου και στα όρια μεταξύ του ορεινού τοπίου και της πεδιάδας των Μεσογείων. Και οι δύο έχουν κατακερματισμένα γήπεδα και δεν ευνοήθηκαν από τη μέθοδο της αντιπαροχής. Αυτό όμως αφήνει και πολλές υποσχέσεις για μια ιδιαίτερη ανάπτυξή τους. Το 2004 στη βορειοανατολική Αττική για τις ανάγκες των Ολυμπιακών Αγώνων δημιουργήθηκε μια καινούργια περιοχή για την διαμονή των αθλητών το Ολυμπιακό Χωριό νότια των Θρακομακεδόνων. Το χωριό έπειτα από τους αγώνες δόθηκε σε κατοίκους μεσαίας οικονομικής τάξης και υπάγεται διοικητικά στον δήμο Αχαρνών. Στον δήμο Αχαρνών υπάγονται επίσης η Βαρυμπόμπη και το Τατόι όπου η πρώτη είναι περιοχή αποκλειστικής κατοικίας ενώ στην δεύτερη βρίσκονται τα φημισμένα κέντρα διασκεδάσεως των βορείων προαστίων ή αλλιώς clubs τα ιστορικότερα είναι το Τατόι Club, το Jockey Club και το Varimpompi Club. Επίσης στο Τατόι βρίσκονται και τα βασιλικά κτήματα και πολλοί ιππικοί όμιλοι.

Παραπλήσια χαρακτηριστικά συναντιώνται και στον ενιαίο δήμο Νέας Φιλαδέλφειας και Νέας Χαλκηδόνας που κινούνται στη βορειοδυτική οικιστική τάση, ενώ το Γαλάτσι πλέον ενσωματώνεται στο κέντρο των Αθηνών. Οι δήμοι αυτοί τα τελευταία χρόνια υπάγονται στη ζώνη Δ των Αθηνών, γνωστή ως δυτική Αθήνα. Ο δήμος Παπάγου θεωρείται πλέον ως μία από τις ακριβές περιοχές του κέντρου επίσης. Επιπλέον, πολλές ορεινές εκτάσεις οικοδομούνται στους νοτιοανατολικούς πρόποδες της Πεντέλης λίγο πιο έξω από το λεκανοπέδιο (Ντράφι, Διώνη, Δέση, Καλλιτεχνούπολη, Νέος Βουτζάς, Καλλιθέα) και συγκεντρώνουν πληθυσμό υψηλού εισοδήματος , αν και η νομιμότητα ορισμένων από αυτούς τους οικισμούς (ή η έκτασή τους) σε πολλές περιπτώσεις έχει αμφισβητηθεί (όπως επίσης και η έκταση της κοινότητας Πεντέλης, Ροδοπόλεως και Διονύσου).

Στη ζώνη Β' της Αττικής περιλαμβάνονται και οι δήμοι της βορειοανατολικής αττικής. 

|  |  |  |  |  |
| --- | --- | --- | --- | --- |
| Ιπποκράτειος Πολιτεία |  |  | Άγιος Στέφανος |  |
|  |  | Κρυονέρι |  |  |
|  |  |  | Σταμάτα | Ροδόπολη |
|  | Τατόι | Άνοιξη | Δροσιά | **Διόνυσος** |
| **Θρακομακεδόνες** | Βαρυμπόμπη | **Εκάλη** |  |  |
| Ολυμπιακό Χωριό |  | Νέα Ερυθραία |  | Νέα Πεντέλη |
|  | Νέα Κηφισιά | **Κηφισιά** | **Μελίσσια** | **Πεντέλη** |
|  | Λυκόβρυση | Πεύκη |  |  |
| Μεταμόρφωση | Παλαιό Ηράκλειο |  | **Μαρούσι** | **Βριλήσσια** |
| Νέα Ιωνία | Ηράκλειο |  |  | **Αγία Παρασκευή** |
|  | Φιλοθέη | Φιλοθεή | Χαλάνδρι | Χολαργός |
| Γαλάτσι | **Ψυχικό** | Νέο Ψυχικό |  | Παπάγου |

Νεοπεντελική κατοικία. Στο συγκρότημα καταβάλλεται προσπάθεια για τήρηση όρων ήπιας δόμησης

Επισκέψιμοι χώροι και Φυσικό Τοπίο
----------------------------------

Τα βόρεια προάστια φημίζονται για την πληθώρα ελεύθερων χώρων, χώρων πρασίνου και τις προσπάθειες που καταβάλλονται για διατήρηση του φυσικού κάλλους, παρά τις έντονες πιέσεις αστικοποίησης που αγγίζουν πλέον τα αττικά βουνά. Στα ανατολικά εκτείνονται τα πευκοδάση του Υμηττού, στα βορειοανατολικά το πεντελικό τοπίο, στα βόρεια η Πάρνηθα και στα δυτικά οι λόφοι των Τουρκοβουνίων. Ορισμένες από τις πιο καλαίσθητες και συχνά επισκεπτόμενες πλατείες είναι η Πλατεία Πλατάνων στο Σταθμό της Κηφισιάς, η πλατεία Αριστοτέλους στους Θρακομακεδόνες, η Πλατεία Πίνδου στο Σταθμό του Αμαρουσίου, η Πλατεία Δροσοπούλου στη Φιλοθέη, η πλατεία Παναιτωλίου στη Νέα Ιωνία, η πλατεία Αγίας Σοφίας στο Νεό Ψυχικό, Πλατεία Αγίου Νικολάου στο Χαλάνδρι, Αναλήψεως στα Βριλήσσια και πολλές άλλες. Μερικά μόλις από τα πιο γνωστά πάρκα και άλση είναι το ιστορικό Άλσος της Κηφισιάς που φιλοξενεί παραδοσιακά την Ανθοκομική Έκθεση της πόλης, το Δάσος Συγγρού στο Μαρούσι, πραγματικός πνεύμονας πρασίνου και αναψυχής, καθώς και το Αττικό Πάρκο Βριλησσίων για ποδηλασία και αθλοπαιδιές. Η Ρεματιά του Χαλανδρίου προτείνεται για μια γρήγορη εναλλαγή από το αστικό στο φυσικό τοπίο, ενώ το Δάσος της Πάρνηθας και της Πεντέλης προσελκύουν εκδρομείς όλο το χρόνο. Το Πάρκο Μαρία Κάλλας στα Βριλήσσια συγκεντρώνει κόσμο των βορειοανατολικών προαστίων, ενώ η πόλη των Μελισσίων είναι γνωστή για τα πλούσια άλση της. Τα βασιλικά κτήματα Τατοϊου στις Αχαρνές, προσελκύουν ποδηλάτες και επισκέπτες από τις γύρω περιοχές αποτελώντας την περιοχή ως ένα δημοφιλές προορισμό. 

* Γέρακας: Η πιο ταχέως οικοδομήσιμη περιοχή της ζώνης Β στα περίχωρα των Αθηνών, με ανεξάντλητη ζήτησηΓέρακας: Η πιο ταχέως οικοδομήσιμη περιοχή της ζώνης Β στα περίχωρα των Αθηνών, με ανεξάντλητη ζήτηση
* Πεζόδρομος Χαλανδρίου: Ένα από τα πιο πολυσύχναστα σημεία του συγκροτήματοςΠεζόδρομος Χαλανδρίου: Ένα από τα πιο πολυσύχναστα σημεία του συγκροτήματος
* Λεωφόρος Πεντέλης: Ένας από τους πιο ακριβούς Δρόμους του συγκροτήματοςΛεωφόρος Πεντέλης: Ένας από τους πιο ακριβούς Δρόμους του συγκροτήματος
* Αττικό πάρκο Βριλησσίων: Έδρα του ποδηλατοδρόμου του συγκροτήματοςΑττικό πάρκο Βριλησσίων: Έδρα του ποδηλατοδρόμου του συγκροτήματος
* Πλατεία Αριστοτέλους: Θρακομακεδόνες με θέα την ΠάρνηθαΠλατεία Αριστοτέλους: Θρακομακεδόνες με θέα την Πάρνηθα
* Εμπορικό Κέντρο Mall: Ένα από τα πιο εμπορικά στέκια του συγκροτήματοςΕμπορικό Κέντρο Mall: Ένα από τα πιο εμπορικά στέκια του συγκροτήματος
* ΚηφισιάΚηφισιά
* Πλατεία ΨυχικούΠλατεία Ψυχικού
* Κάντζα: Μία από τις πλέον ανερχόμενες συνοικίες της Βόρειας Μεσογαίας στην πόλη της ΠαλλήνηςΚάντζα: Μία από τις πλέον ανερχόμενες συνοικίες της Βόρειας Μεσογαίας στην πόλη της Παλλήνης
* Μαρούσι: Το μητροπολιτικό κέντρο των Βορείων ΠροαστίωνΜαρούσι: Το μητροπολιτικό κέντρο των Βορείων Προαστίων

Συγκοινωνιακές Υποδομές
-----------------------

Ηλεκτρικός Σιδηρόδρομος: Συνδέει από το 1869 τα Βόρεια Προάστια με την Αθήνα και τον Πειραιά

**Ηλεκτρικός Σιδηρόδρομος**

Οι Δήμοι του συγκροτήματος, λόγω της αρχικής οικοδομικής τους φιλοσοφίας για στέγαση σε απόμακρες, δασόφυτες και ήσυχες γειτονιές μακρυά από την πόλη και το καυσαέριο είχαν εκ προθέσεως προβληματικές συγκοινωνίες και ενθάρρυναν την ευρεία χρήση του ΙΧ. Όταν άρχισαν να δημιουργούνται εστίες εργασίας, εμπορίου και στέγαση υπηρεσιών και να ελκύουν τη μεσοαστική τάξη, παρουσιάστηκε και η ανάγκη βελτίωσης των συγκοινωνιακών υποδομών. Έως τότε, το μόνο μέσο μαζικής μετακίνησης ήταν ο Ηλεκτρικός Σιδηρόδρομος που ξεκινούσε από την Κηφισιά, περνούσε από τα παραδοσιακά Βόρεια Προάστια με στάσεις στο Μαρούσι, το Ηράκλειο και τη Νέα Ιωνία (οι σταθμοί ΚΑΤ, Νερατζιώτισσα και Ειρήνη είναι μεταγενέστεροι) και κατέληγε σε Αθήνα και Πειραιά. 

**Δημοτική Συγκοινωνία & Διαδημοτική Συγκοινωνία**

Πρώτος επιχειρεί ο Δήμος Αμαρουσίου το εγχείρημα της δημοτικής συγκοινωνίας λόγω των πολλών διάσπαρτων οικισμών, μετά από σχετικό κονδύλι της Ευρωπαϊκής Ένωσης στις αρχές του 2000. Το ίδιο κάνουν και οι Δήμοι Μεταμόρφωσης, Πεύκης, Νέου Ηρακλείου και Νέας Ιωνίας για την πρόσβαση στον ηλεκτρικό. 

Σύστημα δημοτικής & διαδημοτικής συγκοινωνίας Βορείων Προαστίων

Το Μαρούσι συσκέπτεται συχνά με τη γειτονική Πεύκη προς επίλυση των συγκοινωνιακών τους προβλημάτων και προωθούν το εγχείρημα της Διαδημοτικής Συγκοινωνίας, ενώ η δεύτερη, μαζί τη Λυκόβρυση προτείνουν τη μελλοντική επέκταση της γραμμής 4 από Γαλάτσι προς τα σύνορά τους. Επιπλέον, η δημοτική αρχή του Αμαρουσίου μελετά συχνά πρωτοβουλίες διαδημοτικής συγκοινωνίας στο ευρύτερο συγκρότημα. Τελικά το εγχείρημα ξεκινά με συμμετοχή των Δήμων Λυκόβρυσης, Πεύκης και Αμαρουσίου, με διέλευση επί της Λεωφόρου Ειρήνης προς ενίσχυση των λεωφορείων του ΟΑΣΑ. Αυτό αποτελεί και ένα πρώτο βήμα αναπτυξιακού προσανατολισμού της Λυκόβρυσης προς τα βόρεια προάστια στα ανατολικά της.

**Μετρό & Προαστιακός**

Σταθμός Νερατζιωτίσσης: Σύνδεση Ηλεκτρικού και Προαστιακού
Μετά την ολοκλήρωση της γραμμής 3 του Μετρό που εξυπηρέτησε τα βορειοανατολικά προάστια και τα Μεσόγεια, δόθηκε το ερέθισμα και για άλλους Δήμους για πρόσβαση στους νέους σταθμούς. Ορισμένοι από αυτούς ήταν το Χαλάνδρι, τα Βριλήσσια, τα Μελίσσια και η Πεντέλη για το Σταθμό της Δουκίσσης Πλακεντίας. Ο Δήμος Χαλανδρίου, με την οικειοποίηση της λωρίδας του Πατήματος και με το επιχείρημα προστασίας του οικισμού από την διαμπερή κυκλοφορία απαγορεύει την πρόσβαση των οχημάτων των γειτονικών Δήμων και κάπως έτσι παγώνει το εγχείρημα των Μελισσίων και της Πεντέλης. Αντιθέτως, το Μαρούσι και το Ν. Ηράκλειο επιτρέπουν την πρόσβαση των δημοτικών λεωφορείων Μεταμόρφωσης και Πεύκης στους σταθμούς τους. Επίσης, από το 2010 λειτουργεί και ο σταθμος του Προαστιακού Σιδηροδρόμου στην Μεταμόρφωση. Επιπλέον, λειτουργούν στην γραμμή Πειραιάς-Χαλκίδα οι σταθμοί του Προαστιακού Σ.Κ.Α. Δεκέλεια, Άγιος Στέφανος και Αφίδνες.

Με τις νέες επεκτάσεις του Προαστικού Σιδηροδρόμου και του Ηλεκτρικού προς τη βορειοανατολική Αττική που έχει προγραμματιστεί για το 2013-2015, καθώς και η νέα κυκλική γραμμή 4 του Μετρό και τους 3 νέους σταθμούς της γραμμής 2 καθιερώνεται ένα ιδιαιτέρως προνομιακό συγκοινωνιακό καθεστώς στο συγκρότημα. 

**Συγκοινωνιακοί Κόμβοι ΟΑΣΑ**

Κόμβος Δουκίσσης Πλακεντίας: Σύνδεση Προαστιακού & Μετρό
Σημαντικοί συγκοινωνιακοί κόβμοι λεωφορείων δημιουργούνται στους σταθμούς, όπως ο κόμβος της Δουκίσσης Πλακεντίας. Παρά ταύτα ότι η ΕΘΕΛ, αντί να αυξήσει το στόλο των λεωφορείων πραγματοποιεί μεταθέσεις από ήδη εξυπηρετούμενες γειτονιές σε νεοαναπτυχθείσες, προκαλώντας σύχγυση στους κατοίκους και αύξηση των ποσοστών χρήσης του ΙΧ. Επίσης, αδυνατεί να συνδέσει τους απομακρυσμένους σταθμούς του Προαστιακού με τις γειτονιές που καλείται να εξυπηρετήσει, προκαλώντας ελλιπή χρήση και του δευτέρου συγκοινωνιακού μέσου μαζί με τα λοιπά προβλήματα που αντιμετωπίζει. Όσον αφορά το σταθμό Χαλανδρίου έχει παρατηρηθεί αναποτελεσματική σύνδεση με το κέντρο του Δήμου και τους γειτονικούς Δήμους, τόσο σε επίπεδο δημοτικής συγκοινωνίας όσο και σε επίπεδο ΕΘΕΛ. Οι σταθμοί του Προαστιακού από την άλλη εμφανίζουν μειωμένη επισκεψιμότητα που οφείλεται σε σειρά παραγόντων.

**Σύστημα Ποδηλατοδρόμων**

Ποδηλατόδρομος Βορείων Προαστίων: Ένα τολμηρό εγχείρημα για τη φιλοσοφία των Αθηνών
Τα βόρεια προάστια μετά το 2004 αρχίζουν να αξιοποιούν κοινοτικά κονδύλια για δημουργία οδών ήπιας κυκλοφορίας και πεζοδρόμους, ενώ οι Δήμοι Χαλανδρίου και Βριλησσίων προωθούν συνεργαζόμενοι το σύστημα ποδηλατοδρόμων, συνδέοντας το άνω Χαλάνδρι με τον σταθμό του Χαλανδρίου και τον σταθμό της Λ. Πεντέλης με τα Άνω Βριλήσσια.

Πρόσβαση
--------

Η πρόσβαση για τα βόρεια είναι εφικτή από ένα πλήθος λεωφόρων και αυτοκινητοδρόμων. Η πιο γνωστή είναι η λεωφόρος Κηφισίας η οποία ξεκινά από το κέντρο της Αθήνας και διαπερνά τις περισσότερες περιοχές των βόρειων προαστίων (άξονας Ψυχικού-Εκάλης). Η λεωφόρος Πεντέλης επίσης αρχίζει από το κέντρο του Χαλανδρίου και τελειώνει στα Άνω Μελίσσια περνώντας στο μεταξύ από τα Βριλήσσια και την περιοχή της Πεντέλης. Η Εθνικής οδός Αθηνών-Λαμίας καθιστά πιο εύκολη την μετακίνηση για το κέντρο για τους κατοίκους των υπέρ βόρειων προαστίων (κομμάτι Αγ. Στεφάνου, Θρακομακεδόνων, Εκάλης, Λυκόβρυσης, Δροσιάς και Διονύσου). Η πιο σύγχρονη και νεότερη είναι η Αττική οδός η οποία ξεκινά από το Λαύριο και καταλήγει στον Ασπρόπυργο. Η Αττική οδός διασχίζει τις περισσότερες περιοχές των βόρειων προαστίων καθώς περνά μέσα από το Χαλάνδρι, το Μαρούσι, την Μεταμόρφωση, τα Βριλήσσια και το Ηράκλειο. Το 2004 παραδόθηκε στην κυκλοφορία και η λεωφόρος Κύμης η οποία ξεκινά από το Ολυμπιακό στάδιο στο Μαρούσι και καταλήγει στους Θρακομακεδόνες περνώντας μέσα από το Ολυμπιακό χωριό, την Κηφισιά και το Τατόι. Επιπλέον λειτουργεί από το 2004 ο Προαστιακός σιδηρόδρομος ο οποίος διευκολύνει την πρόσβαση από την Ανατολική και Δυτική Αττική ενώ από το 19ο αιώνα λειτουργεί και ο ηλεκτρικός σιδηρόδρομος από τον Πειραιά έως την Κηφισιά. Ένα από τα μελλοντικά έργα είναι η κατασκευή της γραμμής 4 του μέτρο όπου θα ξεκινά από το κέντρο θα περνά στο Μαρούσι και θα τελειώνει στην εθνική οδό.

Εκπαίδευση
----------

Στις περιοχές των βορείων και βορειοανατολικών προαστίων βρίσκονται αρκετά από τα μεγαλύτερα μη κερδοσκοπικά εκπαιδευτικά ιδρύματα της χώρας, στα οποία έχει αποφοιτήσει από αυτά η πολιτική, καλλιτεχνική και οικονομική ελίτ της χώρας. Συγκεκριμένα, στην περιοχή του Ψυχικού εδρεύει το ομώνυμο Αρσάκειο Ψυχικού, το Κολλέγιο Αθηνών-Ψυχικού και η Σχολή Μωραΐτη. Στο Μαρούσι βρίσκεται η Γερμανική Σχολή Αθηνών και τα Εκπαιδευτήρια Δούκα. Στο Χαλάνδρι βρίσκεται το American Community Schools Athens. Στην Αγία Παρακευή βρίσκεται το Αμερικάνικο Κολλέγιο της Ελλάδος (Pierce - Deree), καθώς και η Ελληνογαλλική Σχολή "Ευγένιος Ντελακρουά". Στη Λυκόβρυση το ίδυμα της βρετανικής πρεσβείας St. Catherine's British School, ενώ στην Παλλήνη μετακόμισαν πρόσφατα αρκετά ξενόγλωσσα σχολεία, με τα μεγαλύτερα το Campion και την Ελληνογερμανική Αγωγή, καθώς και τα Εκπαιδευτήρια Κωστέα - Γείτονα. Τέλος, στην Άνοιξη βρίσκεται το Αρσάκειο-Τοσίτσειο Εκάλης. 

*

Θεσμός Ανακύκλωσης
------------------

Τα βόρεια προάστια στις αρχές της δεκαετίας του 2000 προέβησαν στη θέσπιση του θεσμού της ανακύκλωσης, προωθώντας διαδικασίες διαχωρισμού των ανακυκλώσιμων υλικών σε ειδικά σακίδια και ρίψη στους μπλε κάδους. Οι πρώτοι Δήμοι που συμμετέχουν στο εγχείρημα είναι η Φιλοθέη, το Μαρούσι, τα Βριλήσσια, το Χαλάνδρι, τα Μελίσσια, η Πεύκη, η Κηφισιά, το Ψυχικό, οι Θρακομακεδόνες, η Νέα Ερυθραία και το Νέο Ηράκλειο, ενώ αργότερα ακολουθούν και οι υπόλοιποι Δήμοι. Οι οικιστικές περιοχές είναι υποχρεωμένες να τοποθετούνται ειδικοί κάδοι απορριμμάτων Proper. Από την δεκαετία 1990 στα βόρεια προάστια συνηθίζεται ιδιωτικές εταιρείες να διαχειρίζονται τα απορρίμματα των περιοχών με στόχο καλύτερες υπηρεσίες από άλλες περιοχές. 

ΚάδοςProper

Σύλλογος Προστασίας και Ανάπλασης του Πεντελικού
------------------------------------------------

Το Πεντελικό Όρος: Σημείο αναφοράς του συγκροτήματος, κακοποιημένο από την οικιστική δημοφιλία της ζώνης Β

Ο ΣΠΑΠ ιδρύθηκε μετά το συντονισμό δήμων και κοινοτήτων του πεντελικού με μέλη την Κηφισιά, Ν. Ερυθραία, Μαρούσι, Μελίσσια, Βριλήσσια, Άγιος Στέφανος, Χαλάνδρι, Νέα Πεντέλη, Πεντέλη, Εκάλη, Δροσιά, Διόνυσος, Νέα Μάκρη και Άνοιξη και νεότερα μέλη Αρτέμιδα, Ραφήνα, Κρυονέρι, Γαλάτσι, Πικέρμι, Ανθούσα, Ροδόπολη, Σταμάτα και Γέρακα, με πρόεδρο του συνδέσμου των 23, το δήμαρχο Πεντέλης. Στη χρονιά που ακολουθεί η Πεντέλη και η Νέα Μάκρη πραγματοποιούν ενταντική πρωτοβουλία αναδάσωσης, πέριξ του αστικού ιστού (χαρακτηριστικός ο νεος πνεύμονας πρασίνου επί των περιφερειακών Διονύσου από την Πεντέλη έως και τη Νέα Μάκρη).

Ολυμπιακά ακίνητα
-----------------

Σε διάφορες περιοχές των βορείων προαστίων, κατασκευάστηκαν για την διεξαγωγή των Θερινών Ολυμπιακών Αγώνων του 2004 διάφορα στάδια και χώροι εκμετάλευσης φέρνωντας μια ακόμα μεγαλύτερη ανάπτυξη στις περιοχές. Ειδικότερα:

* **Ολυμπιακό Αθλητικό Κέντρο Αθηνών «Σπύρος Λούης»**

Το Ολυμπιακό Αθλητικό Κέντρο Αθηνών «Σπύρος Λούης» που φέρει το όνομα του πρώτου ολυμπιονίκη Μαραθωνοδρόμου κτίστηκε το 1980 και επεκτάθηκε με προϋπολογισμό 156 εκατομμυρίων ευρώ. Στο στάδιο αυτό διεξήχθησαν οι αγώνες στίβου και ο τελικός ποδοσφαίρου. 

Επίσης, στο χώρο αυτό έλαβαν μέρος οι τελετές έναρξης και λήξης των Ολυμπιακών Αγώνων.

* **Ολυμπιακό Κέντρο Υγρού Στίβου**

Το Ολυμπιακό Κέντρο Υγρού Στίβου κτίστηκε το 1991 και διέθετε δύο ανοικτές πισίνες και μια κλειστή πισίνα. Εδώ διεξήχθησαν οι αγώνες της υδατοσφαίρισης, κολύμβησης και κατάδυσης.

* **Ολυμπιακό Στάδιο Αθήνας**

Το Ολυμπιακό Στάδιο Αθήνας είχε χτιστεί το έτος 1995. Εδώ διεξήχθησαν οι αγώνες ενόργανης γυμναστικής και τραμπολίνου.

* **Ολυμπιακό Ποδηλατοδρόμιο**

Το Ολυμπιακό Ποδηλατοδρόμιο κτίστηκε το 2004 για την διεξαγωγή των αγώνων ποδηλασίας.

* **Ολυμπιακό Κέντρο Αντισφαίρισης**

* **Ολυμπιακό Χωριό**

Το Ολυμπιακό χωριό στην περιοχή των Θρακομακεδόνων, φιλοξένησε τους αθλητές των Ολυμπιακών και των παραολυμπιακών αγώνων. Το "χωριό" βρίσκεται στα σύνορα Θρακομακεδονων - Κηφισιά και απέχει 15 χλμ. από το Μαρούσι. Η κατασκευή κόστισε περίπου 430 εκ. €. Σήμερα οι κατοικίες έχουν δοθεί σε μέλη του Ο.Ε.Κ. 

* **Λόφος Έντισον**

Στην Παλλήνη κατασκευάστηκαν στον λόφο Έντισον οι κατοικίες των δημοσιογράφων των αγώνων.

Διασκέδαση
----------

Καζίνο Πάρνηθας
Οι κάτοικοι των βορείων προαστίων έχουν αρκετές επιλογές όσων αφορά την διασκέδαση. Στο βόρειο μέρος και συγκεκριμένα στην Βαρυμπόμπη, την Εκάλη και το Τατόι βρίσκονται οι κλειστές λέσχες στις οποίες μέλη είναι μόνο κάτοικοι των βορείων προαστίων. Στο κεντρικό κομμάτι (Κηφισιά, Μαρούσι, Ψυχικό) βρίσκονται χλιδάτα εστιατόρια και κέντρα διασκεδάσεως τα οποία είναι ελκυστικά προς την νεολαία. Η ανατολική μεριά (Βριλήσσια, Χαλάνδρι) αναπτύσεται συνεχώς χρόνια με τα χρόνια. Το καζίνο της Πάρνηθας, αποτελεί το πιο κοντινό προορισμό τυχερών παιχνιδιών για τους Αθηναίους.

Κόντρα με τα δυτικά
-------------------

Στις αρχές της δεκαετίας 2000 μέχρι το 2013 υπήρξε μια κόντρα ανάμεσα στους νεαρούς κατοίκους των βορείων προαστίων με αυτούς της δυτικής πλευράς των Αθηνών. Ο λόγος ήταν διότι οι κάτοικοι ων δυτικών όριζαν τους βορείους ως *πλουσιόπαιδα* ενώ στην αντίθετη μεριά οι βορειοι θεωρούσαν ότι το Μπουρνάζι και οι δυτικές συνοικίες ήταν *μπασκλας.* Για αυτό τον λόγο βγήκαν αρκετές τηλεοπτικές σειρές όπως ο Εραστής Δυτικών Προαστίων, ο Λάκης ο γλυκούλης και οι Λατρεμένοι μου γείτονες, Το Σόι Σου και το βιβλίο Μαμάδες Βορείων Προαστίων της Παυλίνας Νάσιουτζικ (η μητέρα του Νίκου Ρωμανού) αναλύοντας και αναδεικνύοντας τα ταξικά στερεότυπα που υπάρχουν μεταξύ των κοινωνικών στρωμάτων.

Παραπομπές
----------

1. ↑  Ναυτεμπορική: Έναρξη Εγχειρήματος Διαδημοτικής Συγκοινωνίας Αρχειοθετήθηκε 2008-07-11 στο Wayback Machine. ανάκτηση 12/7/2008

| Διαδικτυακοί Τόποι Ενημέρωσης για τα Βόρεια Προάστια |
| --- |
| Ενημέρωση για τα Βόρεια Προάστια | Φιλοθέη Press |
| Ενημέρωση για τα Βόρεια Προάστια | Βόρεια Προάστια.gr |
| Ενημέρωση για τα Βορειοδυτικά Προάστια | Εφημερίς Θέση |
| Εφημερίδα Χτύπος για τα βόρεια προάστια |  Αρχειοθετήθηκε 2011-11-07 στο Wayback Machine. | Ενημέρωση για τα Βορειοανατολικά Προάστια | Εφημερίς Αμαρυσία |
| Ενημέρωση για τα Υπερβόρεια Προάστια | Θεσμός on Line |
| Ενημέρωση για τη Βόρεια Μεσογαία | Μαραθώνιος Αναπτυξιακή |
| Ενημέρωση για την Βαρυμπόμπη και τους Θρακ/νες | Εν τι πόλι  |
| Ιστορία του Πεντελικού | Πεντελικόν Όρος |
| Δίκτυο Αστικών Μετακινήσεων Αττικής | Αττικό Μετρό |
| Δίκτυο Υπεραστικών Μετακινήσεων Αττικής | Προαστιακός |
| Αυτοκινητόδρομος Αττικής | Αττική Οδός |
| Λεωφορειογραμμές Οργανισμού Αστικών Συγκοινωνιών | Διαδρομές Βορείων Προαστίων.pdf[*νεκρός σύνδεσμος*] |
| Χαρακτηριστικά Δήμων & Κριτήρια Χρηματοδοτήσεων | Υπουργείο Εσωτερικών Αρχειοθετήθηκε 2007-01-04 στο Wayback Machine. |
| Εργασία Χωροταξικής Ανάλυσης Πανεπιστημίου Θεσσαλίας | Αττική.pdf[*νεκρός σύνδεσμος*] |
| Εφημερίδα Ευ Ζην στην Εκάλη | Ευ Ζην στην Εκάλη |
|

  

* ΠροαστιακόςΠροαστιακός
* Άλσος ΠαπάγουΆλσος Παπάγου
* Πλατεία ΜελισσίωνΠλατεία Μελισσίων
* ΠοδηλατόδρομοςΠοδηλατόδρομος
* Λεωφόρος ΠεντέληςΛεωφόρος Πεντέλης
* Αττική ΟδόςΑττική Οδός
* Άνω ΠεύκηΆνω Πεύκη
* ΓαργηττόςΓαργηττός
* Πλατεία ΑμαρουσίουΠλατεία Αμαρουσίου
* ΧαλάνδριΧαλάνδρι
* Το Πέτρινο της ΑνθούσαςΤο Πέτρινο της Ανθούσας
* ΠεντέληΠεντέλη
* Νέο ΨυχικόΝέο Ψυχικό
* Άλσος ΧολαργούΆλσος Χολαργού
* Δάσος ΔιονύσουΔάσος Διονύσου
* ΟΑΚΑΟΑΚΑ
* Ιερά Μονή ΠεντέληςΙερά Μονή Πεντέλης
* Οικία PlaisanceΟικία Plaisance
* Οι ΘρακομακεδόνεςΟι Θρακομακεδόνες
* ΗλιοβασίλεμαΗλιοβασίλεμα
* ΒριλήσσιαΒριλήσσια



| Προσανατολισμός |
| --- |
| 

|  |  |  |
| --- | --- | --- |
| Αφίδνες | Καπανδρίτι  | Μαραθώνας |
| Άνω Λιόσια |  | Ραφήνα    |
| Μπουρνάζι | Αθήνα | Γλυκά Νερά |

 |